**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 15/10/2024**

 **Αριθμ. Πρωτ.: 20542**

**ΑΠΟΣΠΑΣΜΑ**

**Από το πρακτικό της αριθμ. 35ης /2024 ΤΑΚΤΙΚΗΣ Συνεδρίασης**

 **της Δημοτικής Επιτροπής Δήμου Λεβαδέων**

**Αριθμός απόφασης : 367**

**΄Εγκριση Πρωτοκόλλου Παραλαβής του έργου : «ΑΠΟΠΕΡΑΤΩΣΗ ΝΕΚΡΟΤΑΦΕΙΟΥ Τ.Κ. ΑΓΙΟΥ ΓΕΩΡΓΙΟΥ».**

 Στη Λιβαδειά σήμερα 14η Οκτωβρίου 2024 ημέρα Δευτέρα και, ώρα 11.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 20179 /10-10-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

 Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 6 (έξι) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος 1.Ταγκαλέγκας Ιωάννης

 2.Τουμαράς Βασίλειος

 3. Αγνιάδης Παναγιώτης Αν και είχε νόμιμα προσκληθεί

 4. Καλλιαντάσης Χρήστος

 5. Παπαβασιλείου Αικατερίνη

 6. Μίχας Δημήτριος

 Ο Πρόεδρος της Δημοτικής Επιτροπής εισηγούμενος το 9ο θέμα της ημερήσιας διάταξης έθεσε υπόψη των μελών το υπ΄αριθμ. πρωτ. 19522/03-10-2024 της Δ/νσης Τεχνικών Υπηρεσιών του Δήμου Λεβαδέων , στο οποίο αναφέρονται τα ακόλουθα :

*Για την κατασκευή του έργου συντάχθηκε η υπ΄ αριθμό 29/10.03.2020 μελέτη από την Τεχνική Υπηρεσία, προϋπολογισμού δαπάνης 290.000,00 € (με τον Φ.Π.Α.).*

*Με υπ΄ αριθμό 50/2020 απόφαση του Δημοτικού Συμβουλίου εγκρίθηκε η 29/2020 Τεχνική Μελέτη του έργου «ΑΠΟΠΕΡΑΤΩΣΗ ΝΕΚΡΟΤΑΦΕΙΟΥ Τ.Κ. ΑΓΙΟΥ ΓΕΩΡΓΙΟΥ» προϋπολογισμού 290.000,00€ (με τον Φ.Π.Α.)*

*Αντικείμενο του έργου ήταν η αποπεράτωση του νεκροταφείου της Κοινότητας Αγίου Γεωργίου του Δήμου Λεβαδέων*

*Πραγματοποιήθηκαν οι κάτωθι εργασίες:*

* *Χωματουργικές Εργασίες διαμόρφωσης χώρων για διαδρόμους και ζώνη πρασίνου*
* *Κατασκευή υπόβασης δύο στρώσεων για τη διαμόρφωση διαδρόμων προσπέλασης*
* *Δημιουργία χώρου στάθμευσης*
* *Τσιμεντόστρωση διαδρόμων προσπέλασης*
* *Κατασκευή κρασπέδων και καναλιού αποχέτευσης ομβρίων υδάτων (εσωτερικά του νεκροταφείου) από σκυρόδεμα*
* *Επίστρωση των διαδρόμων προσπέλασης με σταμπωτό δάπεδο*
* *Επίστρωση με πλάκες πεζοδρομίου της εισόδου του νεκροταφείου*
* *Άρδευση και φύτευση θάμνων και δένδρων για την δημιουργία πράσινης ζώνης*
* *Προμήθεια και τοποθέτηση καθιστικών*
* *Κατασκευή φρεάτων (πηγάδια)*
* *Κατασκευή κρήνης*

*Με την υπ΄ αριθμό 89/2020 απόφαση της Οικονομικής Επιτροπής εγκρίθηκε η διενέργεια ηλεκτρονικού διαγωνισμού και η κατάρτιση των όρων της διακήρυξης σύναψης Δημόσιας Σύμβασης του έργου.*

*Με την υπ’ αριθμόν 194/2020 απόφαση της Οικονομικής Επιτροπής του Δήμου Λεβαδέων, εγκρίθηκε το Πρακτικό Ι της Επιτροπής Διενέργειας Διαγωνισμού σχετικά με την αποσφράγιση των δικαιολογητικών συμμετοχής – οικονομικής προσφοράς της Επιτροπής Διαγωνισμού σύμφωνα με την οποία προσωρινός ανάδοχος ανεδείχθη ο Οικονομικός φορέας με την επωνυμία «ΦΩΤΕΙΝΗ ΚΟΛΛΙΑ ΚΑΙ ΣΙΑ Ο.Ε. ΜΕ Δ.Τ. ΜΙΝΕΑ ΤΕΧΝΙΚΗ Ο.Ε.» με μέση τεκμαρτή έκπτωση 41,50% επί των τιμών του τιμολογίου της μελέτης.*

*Με την υπ’ αριθμόν 276/2020 απόφαση της Οικονομικής Επιτροπής του Δήμου Λεβαδέων, εγκρίθηκε το Πρακτικό ΙΙ της Επιτροπής Διενέργειας Διαγωνισμού σχετικά με τον έλεγχο των δικαιολογητικών κατακύρωσης του προσωρινού αναδόχου και την τελική κατακύρωση του αποτελέσματος του διαγωνισμού για την ανάδειξη αναδόχου του έργου και με το αριθμό πρωτ. 215076/2020 Έγγραφο της Αποκεντρωμένης Διοίκησης Θεσσαλίας – Στερεάς Ελλάδας ελέγχθηκε η νομιμότητα της παραπάνω απόφασης.*

*Η σύμβαση για την κατασκευή του έργου υπογράφηκε στις 04/12/2022, μεταξύ του Δημάρχου Λεβαδέων και του αναδόχου, ποσού 170.086,13€ συμπεριλαμβανομένου Φ.Π.Α.*

 *Με την υπ’ αριθμόν 200/2021 Απόφαση της Οικονομικής Επιτροπής του Δήμου Λεβαδέων, εγκρίθηκε ο 1ος Ανακεφαλαιωτικός Πίνακας του έργου.*

*Με την υπ’ αριθμόν 298/2021 Απόφαση της Οικονομικής Επιτροπής του Δήμου Λεβαδέων, εγκρίθηκε ο 2ος Ανακεφαλαιωτικός Πίνακας του έργου.*

*Με την υπ’ αριθμόν 410/2022 Απόφαση της Οικονομικής Επιτροπής του Δήμου Λεβαδέων, εγκρίθηκε ο 3ος Ανακεφαλαιωτικός Πίνακας (Τελικός) του έργου.*

*Η συνολική δαπάνη του έργου, όπως προκύπτει από τους λογαριασμούς του έργου (1ος έως 6ος), ανήλθε στο ποσό των 171.881,78€ (με αναθεώρηση και Φ.Π.Α. 24%).*

*Το έργο περαιώθηκε εμπρόθεσμα στις 04/12/2021 (υπ' αριθμ. 22789/06-12-21 βεβαίωση περάτωσης εργασιών)*

*Για την παραλαβή του έργου, ορίσθηκε Επιτροπή Παραλαβής με την υπ ΄αριθμό 131 / 2024 του Δημοτικού Συμβουλίου Δήμου Λεβαδέων.*

*Υπόψη της επιτροπής παραλαβής τέθηκε η από 04/02/2022 υποβληθείσα από τον Ανάδοχο Τελική Επιμέτρηση.*

*Έλαβε επίσης υπόψη το γεγονός ότι εξέπνευσε ο χρόνος εγγύησης του έργου.*

*Η Επιτροπή έλαβε γνώση του εγκεκριμένου Φακέλου ασφάλειας και υγείας (Φ.Α.Υ.), όπως καταρτίσθηκε σύμφωνα με το άρθρο 3 του Π.Δ. 305/1996, το οποίο ενημερώθηκε και συμπληρώθηκε με τις εργασίες που εκτελέσθηκαν καθώς και με το μητρώο υλικών – προμηθευτών – κατασκευαστών του ανωτέρου έργου .*

*Η επιτροπή παραλαβής, αφού έλεγξε ποσοτικά κατά το εφικτό, ήτοι σποραδικά και δειγματοληπτικά, τις εργασίες με τιμές μονάδος του παρόντος σύμφωνα με την τεχνική περιγραφή και τα σχέδια της μελέτης παραλαμβάνει τις εργασίες όπως αναγράφονται στο παρόν και αναφέρονται στην τελική επιμέτρηση του έργου και έχουν περιληφθεί στις αναλυτικές επιμετρήσεις και τα σχετικά Πρωτόκολλα Παραλαβής Αφανών Εργασιών. Στη συνέχεια η Επιτροπή προέβη στην Παραλαβή του έργου και συνέταξε και υπέγραψε το Πρωτόκολλο Παραλαβής του έργου: «ΑΠΟΠΕΡΑΤΩΣΗ ΝΕΚΡΟΤΑΦΕΙΟΥ Τ.Κ. ΑΓΙΟΥ ΓΕΩΡΓΙΟΥ» στις 26 Σεπτεμβρίου του 2024 (26.09.2024).*

*Κατόπιν όλων των ανωτέρω καλούνται τα μέλη της Δημοτικής Επιτροπής του Δήμου Λεβαδέων να αποφασίσουν για την έγκριση του Πρωτοκόλλου Παραλαβής του έργου : «ΑΠΟΠΕΡΑΤΩΣΗ ΝΕΚΡΟΤΑΦΕΙΟΥ Τ.Κ. ΑΓΙΟΥ ΓΕΩΡΓΙΟΥ», όπως προβλέπεται από τον νόμο, σύμφωνα με τις διατάξεις περί εκτελέσεως των Δημοσίων Έργων, ήτοι του άρθρου 172 του Ν. 4412/2016 όπως αντικαταστάθηκε από το άρθρο 86 του Ν. 4782/2021(ΦΕΚ 36Α’ 09-03-21),*

 Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την υπ΄ αριθμό 29/10.03.2020 μελέτη από την Τεχνική Υπηρεσία, προϋπολογισμού δαπάνης 290.000,00 € (με τον Φ.Π.Α.)

*-.*Το με αρ.πρωτ. 19522/03.10.2024 έγγραφο της Δ/νσης Τεχνικών Υπηρεσιών του Δήμου Λεβαδέων που είχε διανεμηθεί

-Το από 26-09-2024 Πρωτόκολλο Προσωρινής και Οριστικής Παραλαβής του έργου: «ΑΠΟΠΕΡΑΤΩΣΗ ΝΕΚΡΟΤΑΦΕΙΟΥ Τ.Κ. ΑΓΙΟΥ ΓΕΩΡΓΙΟΥ» που είχε διανεμηθεί

-Την μεταξύ των μελών συζήτηση σύμφωνα με τα πρακτικά

 - Την ψήφο των μελών της όπως αυτή διατυπώθηκε και δηλώθηκε δια ζώσης

  **ΑΠΟΦΑΣΙΖΕΙ ΟΜΟΦΩΝΑ**

Εγκρίνει το Πρωτόκολλο Προσωρινής & Οριστικής Παραλαβής του έργου : «ΑΠΟΠΕΡΑΤΩΣΗ ΝΕΚΡΟΤΑΦΕΙΟΥ Τ.Κ. ΑΓΙΟΥ ΓΕΩΡΓΙΟΥ», όπως προβλέπεται από τον νόμο, σύμφωνα με τις διατάξεις περί εκτελέσεως των Δημοσίων Έργων, ήτοι του άρθρου 172 του Ν. 4412/2016 όπως αντικαταστάθηκε από το άρθρο 86 του Ν. 4782/2021(ΦΕΚ 36Α’ 09-03-21).

 **Η απόφαση πήρε αριθμό 367/2024.**

 Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

 ΠΙΣΤΟ ΑΠΟΣΠΑΣΜΑ

 Λιβαδειά 15 -10-2024

 Ο ΠΡΟΕΔΡΟΣ

 **ΤΑ ΜΕΛΗ**

 1. Τουμαράς Βασίλειος

 2. Αγνιάδης Παναγιώτης

 3. Καλλιαντάσης Χρήστος ΔΗΜΗΤΡΙΟΣ Κ. ΚΑΡΑΜΑΝΗΣ

 4.Παπαβασιλείου Αικατερίνη ΔΗΜΑΡΧΟΣ ΛΕΒΑΔΕΩΝ

 5.Μίχας Δημήτριος